**Кыргыз Республикасынын Өкмөтүнүн 2016-жылдын 11-августундагы № 440 “Кыргыз Республикасынын белгилүү бир мергенчилик жерлеринде мергенчилик чарба ишин жүргүзүү укугун юридикалык жактарга берүү конкурсун өткөрүүнүн тартиби жөнүндө жобону бекитүү тууралуу” токтомуна өзгөртүү жана толуктоо киргизүү жөнүндө**

**Кыргыз Республикасынын Министрлер Кабинетинин токтом долбооруна**

**НЕГИЗДЕМЕ МААЛЫМКАТ**

**1. Максаты жана милдеттери**

Бул долбоор белгилүү бир аңчылык жерлеринде аңчылык чарбасын жүргүзүү укугун берүү жолу менен жаныбарлар дүйнөсүнүн объекттерин коргоонун, сарамжалдуу пайдалануунун жана сактоонун сапатын жакшыртуу максатында иштелип чыккан.

Долбоордун милдети аңчылыкты пайдалануучулар тарабынан жапайы жаныбарлардын объекттерин жана алардын жашоо чөйрөсүн жыл бою коргоону камсыз кылуу, жаныбарлар дүйнөсүнүн ресурстарынын абалына таасир этүүчү терс факторлорду минималдаштыруу, аңчылык ресурстарын сактоо жана көбөйтүү болуп саналат.

**2. Баяндоо бөлүгү**

Азыркы учурда Кыргыз Республикасында аңчылык максатында жаныбарлар дүйнөсүнүн объекттерин пайдаланууну 52 юридикалык жак (41 жеке, 9 коомдук жана 2 мамлекеттик) бекитилген жалпы аянты 14,4 млн. га аңчылык жерлеринде жүзөгө ашырышат, алардын ичинен айлана - чөйрөнү коргоо чөйрөсүндөгү ыйгарым укуктуу мамлекеттик органга (мындан ары - ыйгарым укуктуу орган) 7,2 млн. га, коомдук уюмдарга - 3,2 млн. га жана жеке аңчылыкты пайдалануучуларга - 4,0 млн. га бекитилди.

52 аңчылык чарбанын 32си Ысык-Көл жана Нарын облустарынын 6,8 млн га аймагында жайгашкан.

Жаныбарлар дүйнөсүнүн объекттерин пайдалануу чөйрөсүндө иш жүргүзгөн жана аңчылыкты пайдалануучулар биринчи кезекте аларды туруктуу пайдалануу үчүн аңчылык ресурстарын сактоого жана көбөйтүүгө кызыкдар болуп эсептелинет.

Мергенчилик чарба ишин жүргүзүү жөнүндө келишимдер колдонулган мезгилде аңчылыкты пайдалануучулар жыл бою кайтаруу, биотехникалык иш-чараларды жүзөгө ашырышат жана табигый кырсыктар болгон учурда жаныбарларга оорулардын алдын алуу, күрөшүү жана жардам көрсөтүү боюнча иштерди жүргүзүшөт, ошондой эле конкурсту уюштуруучу менен Кыргыз Республикасынын бекитилип берилген мергенчилик жерлеринде мергенчилик чарба ишин жүзөгө ашыруучу юридикалык жактын ортосунда түзүлгөн келишимдин шарттарына ылайык мергенчилик кылуучу жерлердеги аңчылык ресурстарынын абалы үчүн жоопкерчилик тартышат.

Жыл сайын аңчылыкты пайдалануучулар тарабынан коргоо-көбөйтүү жана биотехникалык иш-чараларды жүргүзүүгө (аңчылык жаныбарларынын өлүмүн болтурбоо, аңчылык ресурстарын азыктандыруу жана жашоо чөйрөсүнүн тоют шарттарын жакшыртуу, аңчылык жерлерин мелиорациялоо, аңчылык ресурстарын коргоо жана табигый көбөйтүү шарттарын жакшыртуу, аңчылык ресурстарын жайгаштыруу, аңчылык ресурстарынын ооруларын болтурбоо жана башкалар) 9,0 млн. сомдон ашык каражат бөлүнөт.

Келишимди колдонуу мөөнөтү аяктаган жана конкурсту уюштуруучу тарабынан конкурс өз убагында өткөрүлбөгөн учурда аңчылыкты пайдалануучулар тарабынан жүзөгө ашырылуучу иш-чаралар айлана-чөйрөнү коргоо чөйрөсүндөгү ыйгарым укуктуу мамлекеттик орган тарабынан ишке ашырылууга милдеттүү.

Жапайы айбанаттардын жана канаттуулардын санын эсепке алуу, колдоо жана көбөйтүү боюнча, биотехникалык иш-чаралар боюнча, карышкырлардын, чөөлөрдүн жана башка “зыяндуу” айбанаттардын жана канаттуулардын санын жөнгө салуу боюнча иштерди уюштуруу жана жүргүзүү үчүн, ошондой эле жапайы жаныбарларды түздөн-түз коргоону жүзөгө ашыруу үчүн ар бир егерге орточо 0,2 млн.га туура келет. Бул егерлердин физикалык мүмкүнчүлүктөрүнөн кыйла жогору болуп, алардын штаттык санын көбөйтүүнү талап кылат.

Кайтаруу, кайра калыбына келтирүү иш-чараларын өз убагында жана талаптагыдай жүргүзүү жана аңчылыкты пайдалануучулардын мергенчилик чарба ишинин үзгүлтүккө учурашына жол бербөө үчүн Нарын жана Ысык-Көл облустары боюнча алардын жарактуулук мөөнөтү аяктагандыгына байланыштуу аңчылыкты пайдалануучулар менен конкурстук негизде түзүлгөн келишимдерди узартуу талап кылынат.

Кыргыз Республикасынын белгилүү мергенчилик жерлеринде мергенчилик чарба иштерин жүргүзүү укугун юридикалык жактарга берүүгө конкурс өткөрүү өз убагында жана (же) мүмкүн болбогон учурда, анда бул мергенчилик жерлерге мурда түзүлгөн мындай келишимдердин колдонулушу Конкурсту уюштуруучунун буйругу менен кийинки мезгилге, бирок айлана-чөйрөнү коргоо чөйрөсүндөгү Кыргыз Республикасынын мыйзамдарын бузбаган жана келишимдик милдеттенмелерди аткарган тиешелүү аңчылыкты пайдалануучу менен 12 айдан ашык эмес мөөнөткө узартылганы каралган.

**3. Мүмкүн болуучу социалдык, экономикалык, укуктук, укук коргоочулук, гендердик, экологиялык, коррупциялык кесепеттердин божомолдору**

Бул токтом долбоор Кыргыз Республикасынын мыйзамдарына каршы келбейт жана терс социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт.

1. **Коомдук талкуунун жыйынтыктары жөнүндө маалымат**

Ушул долбоор ишкерлердин жана юридикалык жактардын ишмердүүлүгүн козгобогондугуна байланыштуу коомдук талкуулоону жүргүзүунү талап кылбайт.

1. **Долбоордун мыйзамдарга шайкеш келишине талдоо жүргүзүү**

Көрсөтүлгөн долбоор колдонуудагы мыйзамдардын, ошондой эле Кыргыз Республикасы катышуучусу болгон, белгиленген тартипте күчүнө кирген эл аралык келишимдердин ченемдерине карама-каршы келбейт.

1. **Каржылоо зарылдыгы жөнүндө**

Кыргыз Республикасынын Министрлер Кабинетинин ушул токтом долбоорун кабыл алуу республикалык бюджеттен кошумча финансылык сарптоолорго алып келбейт.

1. **Жөнгө салуучулук таасирин талдоо жөнүндөгү маалымат**

Берилген долбоор ишкердикти жөнгө салууга багытталбагандыгына байланыштуу, жөнгө салуучулук таасирине талдоо жүргүзүүнү талап кылбайт.

**Министрдин м.а. Т.С. Салыков**

*(министр жок учурда)*